CELEX: 31977R0150
Language: el
Date: 1977-01-18
Title: Κανονισμός (ΕΟΚ) αριθ. 150/77 του Συμβουλίου, της 18ης Ιανουαρίου 1977, περί σύναψης συμφωνίας υπό την μορφή ανταλλαγής επιστολών σχετικά με το άρθρο 9 του πρωτοκόλλου υπ’αριθ. 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και σχετικά με την εισαγωγή στην Κοινότητα ντοματοπολτού προέλευσης Ισραήλ

Avis juridique important

|

31977R0150

Κανονισμός (ΕΟΚ) αριθ. 150/77 του Συμβουλίου, της 18ης Ιανουαρίου 1977, περί σύναψης συμφωνίας υπό την μορφή ανταλλαγής επιστολών σχετικά με το άρθρο 9 του πρωτοκόλλου υπ’αριθ. 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και σχετικά με την εισαγωγή στην Κοινότητα ντοματοπολτού προέλευσης Ισραήλ  

Επίσημη Εφημερίδα αριθ. L 023 της 27/01/1977 σ. 0013 - 0013 Ελληνική ειδική έκδοση: Κεφάλαιο 11 τόμος 9 σ. 0022 

ΚΑΝΟΝΙΣΜΟΣ (ΕΟΚ) αριθ. 150/77 ΤΟΥ ΣΥΜΒΟΥΛΙΟΥ της 18ης Ιανουαρίου 1977 περί συνάψεως συμφωνίας υπό μορφή ανταλλαγής επιστολών σχετικά με το άρθρο 9 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και του Κράτους  του Ισραήλ "περί εισαγωγής στην Κοινότητα συμπεπυκνωμένων πολτών τομάτας καταγωγής Ισραήλ"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι πρέπει να συναφθεί η συμφωνία υπό μορφή επιστολών σχετικά με το άρθρο 9 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ περί εισαγωγής στην Κοινότητα συμπεπυκνωμένων πολτών τομάτας  καταγωγής Ισραήλ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η συμφωνία υπό μορφή ανταλλαγής επιστολών σχετικά με το άρθρο 9 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ περί εισαγωγής στην Κοινότητα συμπεπυκνωμένων πολτών τομάτας καταγωγής  Ισραήλ, συνάπτεται εξ ονόματος της Κοινότητος.  Το κείμενο της συμφωνίας προσαρτάται στον παρόντα κανονισμό.   Άρθρο 2  Στον πρόεδρο του Συμβουλίου ανατίθεται να ορίσει το πρόσωπο που εξουσιοδοτείται να υπογράψει τη συμφωνία, με αποτέλεσμα να δεσμευτεί η Κοινότης(1).   Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 18 Ιανουαρίου 1977.  Για το Συμβούλιο Ο Πρόεδρος Anthony CROSLAND  (1) Η ημερομηνία υπογραφής της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων μερίμνη της γενικής γραμματείας του Συμβουλίου.